इस बार थोड़ा-सा एहसास था कि जिम्मेदारी मिल सकती है। लेकिन मैं एक बार भी दिल्ली नहीं आया। किसी से संपर्क करने की कोशिश नहीं की। अक्सर लोग चुनाव के बाद दिल्ली की तरफ दौड़ते हैं। जिस दिन परिणाम आया मैं राज्य से बाहर चला गया था। यही हमारी पार्टी की खासियत है कि कार्यकर्ता की पहचान होती है। मुझे सबसे पहले अमित जी का फोन आया कि दिल्ली आ जाओ। दिल्ली पहुंचा तो उन्होंने बताया कि मुझे उत्तराखंड की जिम्मेदारी देने पर विचार किया है। लेकिन यह भी सच है कि जब मैंने चुनाव जीता तो कार्यकर्ताओं को विश्वास था कि मुझे यह जिम्मेदारी मिलेगी।